
REVERENDISSIMO 


DOMINO 

MDBBAE  OOLUBICH 

INSIGNIS  C0LLEGIAL1S  ECCLESIAE  SANCTI  SPIRITUS 
DE  CHASMA  HONORARIO  CANONICO,  PAROCHO  TO- 
PLIKENSI ,  ET  INCLYTI  COMITATUS  VARASDINENSIS 
SEDIS  JUDICIARIAE  ASSESSORE 


VIRO 

ERUDITIONE,  HUMANITATE,  PIETATE 

(  , 

AEQUE  CLARO 


FAUTORI  BENIGNISSIMO 


IN 

SEMPITERNUM  GRATI  ANIMI 
ET  PROFUNDISSIMAE 

» 

VENERATIONIS  MONIJMENTIJBI 

PRIMITIAS  HAS  LABOREM  SUORUM 
SACRAS  ESSE  VULT 


Anetur. 


Reverendissime  Domine  l 


Sincere,  profiteri  cogor  me  imparem  esse 
sensa  summi  gaudii  et  profundissimae  gratitudi- 
nis  verbis  exprimere,  quae  gratiosa  facultate  ob¬ 
tenta,  tenuissimas  hasce  conatuum  meorum  pa¬ 
gellas  Reverendissimo  Nomine  Tno  Dignitateque 
Tua  condecorandi  atque  consecrandi,  intimum 
cordis  mei  scrinium  penetrarunt.  Tanto  enim  li- 
teratorum  Fautore  atque  Protectore  levidense 
hocce  opusculum  superbire,  quod  possit,  ma¬ 
xime  fortunae  milii  duco.  Et  certe,  nil  arden¬ 
tius,  nil  avidius  longo  jam  a  tempore  obtabam  et 


desiderium  non  aliud  fovebam ,  quam  grates  ma¬ 
ximas  devoti  mei  animi  pro  benevolentia  tanta, 
qua  me  jam  ab  olim  complecteris ,  ac  insigni  mu- 

nificentia,  qua  erga  me  duceris,  facere*  Tu  enim 
fueras  vir  benignissime!  sub  cujus  alto  praesidio 
initia  cursus  mei  literari  suscepi ,  qui  in  me  pro¬ 
prio  studio ,  rara  que  diligentia  amorem  literarum 
excitasti,  qui  mihi  doctrina,  humanitate  et  sapi¬ 
entia  mirum  in  modum  conjunctis  semper  egregie 
praeibas,  cujus  denique  consilio,  hortatu,  et  ope¬ 
ra  summae,  divinae  ni  dicam  scientiarum  me  ad- 


dixi;  Tuo  igitur  nomini  celebratissimo,  dum 
prima  haec  in  arte  medica  ut  ut  exilia  conami¬ 
na  mea  legis  academicae  jussu  conscripta  pub¬ 
lici  juris  facere  intendo ,  in  tesseram  illimitatae 
Venerationis  gratitudinisve  inscribere,  officii  sanc¬ 
tissimi  mihi  duxi. 

/ 

Suscipe  igitur  quaeso,  Reverendissime 
Domine!  labores  hosce  tenues  et  undique  col¬ 
lectos  gratiosissime,  ac  benigno  respice  vultu, 
ut  summae  Venerationis  et  profundissimae  de- 


votionis  pignuserga  ut  debitae  reverentiae 

et  gratitudinis  monumentum;  sicque  oro,  velis 
et  in  posterum  favore,  magnanimitate,  et  Tua 
benevolentia  prosequi  et  fovere 


X' uum 


devinctissimum  clientem. 


Asthma  spasmodicum  infantum.  Cynanche  trachealis 
spasmodica ,  communiter  Asthma  periodicum  acutum 
Miliari  adpellatur.  German*  Asthma  der  Kinder ,  krampf- 
hafte  Engbrustigkeit ,  Brustbeklemmung  der  Kinder,  hit- 
zige  trockene  Krampfbraune ,  Huhnerweh,  krampfiger 
Group,  Millarisches  Asthma* 

Malum  hoc  antiquioribus  Medicis  ignotum  erat ;  pri¬ 
mo  circa  medium  saeculi  prioris ,  primam  ac  classicam 
ejus  Monographiam  dedit  Millar ,  post  eum  Home ,  Ru  s  c  h 
et  Wichmann.  Conatibus  horum  C.  Virorum  natura 
morbi  agnita  est  Prioribus  enim  temporibus  semper  pro 
Tracheititide  acuta  infantum  habebatur;  quin  imo  recen- 
ticres  quidam  auctores  asserunt  Asthma  Miliari  nequa¬ 
quam  morbum  distinctum ,  sed  solum  Anginam  membra¬ 
naceam  peculiariter  modificatam  constituere,  inter  quos 
notari  merentur  praecipui :  Albers,  Olbers,  Hec^ 
ker,  AutenrithetSuediauer. 

Definitio. 

Asthma  Miliari  est  morbus  sporadicus ,  non  conta¬ 
giosus  ,  infantes  communiter  a  secundo  usque  octavum  ae¬ 
tatis  annum  infestans,  consistens  in  tonico  organorum 
respirationis  spasmo,  periodice  recurrente,  ita  ut  se  prae- 

cipue  per  anxiam ,  citatam ,  summe  laboriosam  et  cum 
suffocationis  metu  conjunctam  respirationem  manifestet. 

Imago  Morbi. 

Insu!tus  communiter  noctu,  rarissime  interdiu  re¬ 
pente,  infantes  vel  antea  optime  valentes  invadit  absque 
omnibus  prodromis,  vel  levioribus  solu,m  catarrbalibus 
prius  praesentibus.  —  Infans  dum  subito  ,  ob  constricto- 
riam  pressionem  circa  thoracem ,  ad  collum  et  jugula , 
expergiscitur ,  cum  ejulatu  terrifico  statum  suum  manife¬ 
stare  solet*  —  Respirationem  tunc  habet  difficilem ,  cita¬ 
tam  ,  brevem ,  parvam  cum  voce  clangosa ,  rauca  profun- 

'  ,  ,  .  •>  -  i  j ,  .  ■  K  '  .  '  “  / 

da,  latratui  canis  senio  confecti  analoga,  conjunctam, 
quam  nonnisi,  cum  totius  pectoris  nisu  fortiori  peragere 
valet,  ita  ut  aeger  in  situ  erecto  continuo  et  laboriose  tho¬ 
racem  elevando  quasi  cum  fragore  costarum  anhelet,  piae 
aeris  cupiditate  nares  dilatatas,  os  apertum  habeat,  et 
cubile  ipsi  ad  suscipiendum  spiritum,  parvum  et  angu¬ 
stum  videatur.  In  sequelam  impediti  circuitus  sanguinis 
per  pulmones,  vasa  capitis  et  colli  turgent,  facies  jam 
inflatur,  rubescit,  aut  plane  livescit,  jam  vero  pallescit; 
oculi  splendentes ,  protuberantes  ac  rubore  perfusi  con¬ 
spiciuntur  ;  pulsus  valde  accelerati ,  suppressi  ac  irregu¬ 
lares  tanguntur ;  secretiones  alienatae,  excretiones  omnes 
imminutae  aut  suppressae;  cutis  sicca,  frigida  observatur; 
urina  mittitur  parca,  limpida,  aquosa  (spastica).  Infans 
penes  summam ,  inquietudinem  adcusat ,  dum  fari  sciat , 
singularem  pectoris  coarctationem,  necquaquam  dolorem 
fugacem  aut  pungentem.  Pene9  haec  insultus  i anssime 

cum  tussi  conjunclus.  —  Sub  his  circumstantiis  prouti 
spasmus  minorem  aut  majorem  gradum  adtingit,  pericu¬ 
lum  quoque  suffocationis  plus  minus  involvit,  ita  ut  sae¬ 
pe  jam  primus  insultus  aegrum  enecare  valeat.  Qui  ta¬ 
men  casus  rarissimus. —  Saepissime  evenit,  ut  postquam 
insultus  per  5  — 10  — 15  minuta  prima  %  horae  aut  pla¬ 
ne  per  horas  plures  durasset ,  sub  sternulationibus  cre¬ 
brioribus ,  ructibus,  vomitu,  tussi,  scitiore  moderato 
universali  saepe  penitus  dispareat. 

Infans  nunc  communiter ,  quietior  factus  placide  ob¬ 
dormit;  pulsus  et  respiratio  in  statum  normalem  redeunt; 
urina  excernitur  turbida  sedimentum  leve  deponens;  ex¬ 
pergefactus  pristinam  hilaritatem  ac  vivacitatem  recupe¬ 
rat,  et  adpetitus  quoque  ciborum  vix  desideratur.  —  Fit 
tamen  saepe,  ut  aeger  superato  etiam  insultu  necquaquam 
ab  omni  passione  liber  maneat;  frequenter  enim  omnis  ad- 
petentia  cibi  potusque  abest,  infans  invite  decumbit,  et 
erectum  semper  adnititur  servare  situm.  Sub  investiga¬ 
tione  accuratiori  invenitur  tunc ;  pulsus  frequens  ,  con¬ 
tractus  ,  parvus ;  cutis  ariditas  et  siccitas ;  urina  limpida , 
aquosa,  quae  per  vices  et  parca  semper  quantitate ,  saepe 
cum  nisu  majori  mittitur ;  alvus  morosa;  saepe  obser¬ 
vatur  infans  magis  inquietus,  anxius,  meticulosus,  aut  e 
contra  nimis  agilis  ac  vivax,  quin  imo  frequenter  adver¬ 
tuntur  leviores  nervorum  distentiones,  subsultus  tendinum 
atque  deliria  ,*  in  nonnullis  casibus  vomituritiones ,  vomi- 
tus ,  ita  ut  morbus  vix  remisisse  videatur. 

Insultus  proximus  de  regula  non  diu  emanet.  l\ecur- 

rit  post  6  — 12 — 18  communiter  post  24  horas,  priori 
longior  ac  vehementior.  Malo  in  prius  ruente;  insultus 
fiunt  magis  continui  et  intervalla  libera  breviora  evadunt, 
ingruit  itaque  stadium  alterum  a  Miilar  febrile  dictum. 
In  hoc  statu  morbi  pulsus  non  amplius  componuntur, 
sed  frequentissimi,  celerrimi  et  minimi  tanguntur;  stran¬ 
gulationis  ac  constrictionis  sensus  fiunt  vehementiores ; 
respiratio  redditur  laboriosa,  sibillosa  cum  summo  virium 
conamine  peragenda,  nimis  anxia  et  cum  suffocationis 
metu  maximo  conjuncta ;  vox  magis  rauca  et  miro  saepe 
alienata  modo.  Praeter  haec,  labia  oris,  et  deglutitionis 
organa  arida ,  sitis  intensa  cum  irrito  conatu  bibendi  ob 
impossibilem  deglutitionem;  facies  pallida  hippocratica 
aut  inflata  et  livore  perfusa;  sudor  ad  faciem,  collum, 
pectus  frigidus  et  viscidus ,  extremitatum  algor;  excretiones 
alvi  et  urinae  involuntariae  ;  convulsiones  aut  plane  amissio 
conscientiae  ominosissimum  rerum  statum  praesagiunt.  Sae¬ 
pe  comparent  in  variis  corporis  partibus  maculae  lividae,  su¬ 
gillationes,  ab  impedito  per  spasmum  sanguinis  circuitu  ena¬ 
tae,  pro  Exanthemate  a  Jahn  perperam  habitae. 

His  gravibus  symptomatibus  praegressis  frequenter 
mors  suffocativa  aut  apoplectica  inter  2-  6  diem  scenam 
claudit»  Quamvis  morbus  praecipue  pones  felicem  exitum 
etiam  in  3  hebdomadam  saepe  exurrere  possit. 


C.  Wiegand  dicit  se  vidisse  in  lactantibus  4 — 6haeb- 
domadas  natis,  nunc  descripto  similem  morbum,  cum 
celeriori  tamen  decursu,  et  quem  pro  Asthmate  Millaii 

modificato  declarat  *—  Schmalz  eum  adpellat  Asthma 

Miliari  simulatum  W  i  e  g  a  n  d  i. 

% 

Morbus  hic  infantes  debiles  sensiliores  thorace  subtiliori 
angustiore  praeditos  invadit  communiter  uti  prior  noctu. 
Prodroma  pluribus  diebus  antea  jam  observantur,  uti:  som¬ 
nolentia  invincibilis  cum  somno  tamen  inquieto,  contre¬ 
miscentia  sub  somno,  atque  propendentia  palpebrarum  su¬ 
periorum  velut  in  temulentis,  manifesto  indicio,  jam  nunc 
sanguinis  circuitum  aliquantum  impeditum  esse ,  et  in 
hujus  sequelam  congestionem  versus  caput  locum  habere* 
Pulmonum  adfectione  ingravescente  vox  fit  debilis,  rauca  ; 
respiratio  anxia,  brevis ,  intercisa,  tussiculosa.  Insultum 
ipsum  praecedit  peculiaris  quaedam  species  tenesmi,  fiunt 
nimirum  nixus  pressionem  a  ventre  versus  pectus  exeren- 
tes ,  qui  quasi  conatum  violentum  aerem  aut  heterogenea 
e  viis  respiratoriis  expellendi,  praeseferunt ;  initio  hi  nixus 

V 

mitiores  et  frequentiores ,  dein  rariores  sed  vehementiores 
instante  ipso  insultu  evadunt. 

Insultus  primus  passim  circa  mesonoctium  accedit; 
caput  intumescit;  labia  et  facies  turgent  ac  livore  perfun¬ 
duntur,  oculi  rubentes  protruduntur;  processus  ensifor- 
mis  mirum  in  modum  introrsum  fere  usque  ad  spinam 
dorsi  retrahitur.  Ipsa  respiratio  per  unum  alterumve  mi¬ 
nutum  primum  intercipitur ,  reversura  pro  tempore  tre¬ 
mula,  lenta;  superatis  4 — 6  respirationis  suppressae  et  ite¬ 
rum  redeuntis  alternationibus,  insultus  finitur.  —  Post 
hunc  remanent  tamen  pulsus  celeres ,  parvi ,  contracti ,  et 
respiratio  adhuc  anxia,  minus  regularis;  simul  largus  su- 

dor  per  caput,  collum  et  pectus  emanat.  —  Post  breve 
tempus  infantem  nunc  soporosum  plerumque,  novus  in 
vadit  insultus,  priori  semper  ferocior ,  et  diuturnior,  ita 
ut  si  infantes  graciliores,  debiliores  sint;  jam  secundo, 
tertio  insultu  exstinguantur.  —  Sub  initio  intermissiones 
per  unius  alteriusve  horae  spacium  excurrunt  in  ulteriori 
tamen  morbi  evolutione  semper  breviores  redduntur,  ita  ut 
tandem  penitus  dispareant,  et  morbus  typum  continentem 
mentiatur.  Sub  hoc  autem  statu  respiratio  magis  magisque 
intercipitur ,  ita  ut  nonnisi  omni  4-5  minuto  primo  inspi¬ 
ratio  una  profunda  et  impetuosa  contingat,  donec  tandem 
penitus  deficiat;  facies  prius  livida,  pallescat;  maxilla  in¬ 
ferior  pendula  fiat ;  thorax  collabatur  et  tandem  morbus 
i  morte  finiatur. 

Xjtriusque  morbi  formae  comparatione  facta  patet, 
discrimen  aliquod  quoad  phoenomena  et  decursum  inter¬ 
cedere  ,  nihilominus  tamen  hic  adfectus  omni  jure  ut  va¬ 
rietas  Asthmatis  Miliari  considerari  poterit,  indoles  enim 
manifeste  spastica  et  typus  intermittens  in  utroque  obser¬ 
vantur.  Adparens  enim  differentia  aetati  tribuenda  est; 
magna  enim  in  hac,  organorum  teneritas,  et  mollities, 
praecipue  vero  nervorum  et  musculorum  agilitas,  faciunt, 
ut  phoenomena  quaedam  modificata  prodeant;  intermis¬ 
siones  non  per  diei  sed  per  unius  alteriusve  horae  spatium 
excurrant,  et  ipse  decursus  morbi  toto  brevior  reddatur; 
ideo  infantes  sub  infausto  exitu ,  communiter  intra  24-36 
horas  e  vivis  excedunt.  —  Ipsa  quoque  sectio  pathologica 
morbi  utriusque  cognationem  demonstrat. 


N. 

Diagnosis  et  ultima  differentia. 

*  L  , 

Ex  recensitis  imaginem  morbi  exhibentibus  sympto¬ 
matibus  ,  inter  quae  ut  patognomicum  eminet  ille  perio¬ 
dicus  insultuum  recursus,  diagnosis  quidem  sat  tuto  con¬ 
strui  poterit,  dummodo  singula  phoenomena  cum  decur¬ 
rendi  modo  rite  computentur.  Ut  autem  difficultates , 
quas  praxis  offert,  eo  securius  superentur,  atque  confusio¬ 
nes  cum  morbis  adfinibus  evitentur,  oportebit  adsignare 
morbos  adparenter  similares,  et  adferre  notas  praecipuas, 
quibus  et  Asthma  Miliari  et  ei  adfmes  aegritudines  ma¬ 
xime  characterisantur. 

Confunditur  frequentissime» 

1.  Cum  angina  membranacea,  ita  ut  multi  Auctores  id  pro 

peculiari  tracheitidis  acutae  infantum  modificatione 
habeant,  inter  quos  praecipui  sunt:  Albers,  He- 
cker  et  Autenrith,  quorum  tamen  de  morbi  na¬ 
tura  opinionem  abunde  refutant  Cl.  Yivorum  uti: 
Lenti n,  Golis,  Frank,  Formey,  Raimann, 
H  ufeland,  Henke,  Haase  observationes ;  ex  quibus 
clare  patet,  realem  existentiam  Asthmatis  Miliari  nec- 
quaquam  posse  in  dubium  vocari. —  Confundi  potest. 

2.  Cum  Pleuropneumonia  infantum. 

3.  Cum  Tussi  convulsiva. 

4.  Cum  Carditide  et  Pericarditide  secundum  Pu  c  h  e  It  et 

S  t  e  ff  e  n. 

Hinc  ut  omnis  confusio  in  diagnosi  absit ,  necesse  erit 
characteres  palmarios  Asthmatis  Miliari  uti  et  morborum 
ei  similarium  adferre ,  quibus  ab  invicem  distinguntur. 


A .  Characteres  palmarii 


in  asthmate  Miliarii. 

1.  Morbus  semper  sporadicus. 

2.  Inopinate  et  plerumque  noc¬ 
tu  bene  valentes  invadit* 

3.  Typus  intermittens ,  inter 
duos  accessus  enim  mani¬ 
festa  intermissio ,  sub  qua 
febris  nulla,  et  nonnisi  mor¬ 
bo  ad  finem  exitiosum  ver¬ 
gente  ,  febri  stipatur ;  sed 
haec  symptomatica,  transi¬ 
toria. 

4.  Tussis  plerumque  nulla,  quae 

tamen  si  adest,  siccitate  no¬ 
tatur;  vox  profunda  rauca. 


5.  Tumor,  dolor  in  regione 
laryngis  ,  tracheae  ,  nulli , 
sed  percipitur  sub  insultu 
constrictoria  circa  thoracem 
pressio. 

6.  Ut  aeger  facilius  respirare 
valeat,  caput  et  Collum 
omni  conamine  antrorsum 
inclinat. 

7.  Coenaesthesis  exaltata* 

8.  Symptomata  cuncta  spas¬ 
mum  indicant. 


in  Angiua  membranacea, 

1*  Morbus  frequentius  epide¬ 
micus  ,  quamvis  sporadice 
quoque  occurrat. 

2.  Stadium  catarrhale  potissi¬ 
mum  praecedit ,  die  nocte¬ 
que  exordium  summit. 

3+  Typus  continuus  remittens  , 
febris  inllammatoria,  jugiter 
increscens  ,  remissiones  exi¬ 
guas  ponens  ,  nunquam  in¬ 
termissiones. 


4.  Tussis  ut  constans  symptoma 
observatur,  et  quidem  clan- 
gosa  ,  latratui  canis  junioris 
analoga  ,  metallica,  pipiens, 
qua  sputum  initio  tenue , 
dein  crassum  tubulosum , 
muci  coagulum  tracheam  ex¬ 
plens  ,  expellitur. 

5.  Dolor  in  regione  laryngis  et 
tracheae  urens  continuus  ad 
adtactum  augendus ;  saepe 
rubor ,  tumor  partium  ex¬ 
ternarum  hujus  regionis. 

6.  Ad  facilitandam  respiratio¬ 
nem  caput  et  collum  re¬ 
clinat. 

7.  Pronitas  in  Soporem. 

8.  Omnia  Symptomata  statum 
inllammatorium  loquuntur. 


it 


Ji*  Motae  eharaeteristlcae- 

in  asthmate  Miliari. 


1,  Typus  intermittens* 

2*  Tussis  nulla ,  sub  insultu 
arctYtionis  sensus  in  pec¬ 
tore, 

3.  Respiratio  durante  insultu, 
cum  maximo  virium  cona¬ 
mine  et  auxilio  plurimorum 
mu  s  cui  o  rum  p  er  fi  c  itu  r. 

4.  Febris  nulla  (vide  supra)* 


in  Pleuropneumonia  infantum . 

1.  Typus  continuus  remittens» 

2»  Tussis  frequens ,  dolor  con¬ 
tinuus,  acerbus,  quolibet 
motu  augendus ,  ab  infan¬ 
tibus  ,  dum  loqui  sciunt  , 
assignatur. 

3*  Respiratio  abdominalis  ,  ci¬ 
tata  ,  inordinata» 

4.  Febris  inflammatoria  valida 
cum  pulsu  frequenti,  duro; 
calore  sicco ,  rubore  gena¬ 
rum  ,  lingua  plerumque  al¬ 
bicante  muco  tecta:  inquie¬ 
tudo,  fletus. 


C*  Motae  cltaraeterfsticae 


in  Asthmate  Miliari . 

1»  Morbus  semper  infantilis, 
sporadicus  non  contagiosus. 

2.  Repente  et  inopinate  potis¬ 
simum  sanos  invadit. 

3.  Sub  insultu  tussis  plerumque 
nulla ,  sed  constrictionis 
sensus  in  pectore;  vomitus 
nullus ,  aut  rarus. 

4.  Decursus  plerumque  brevis. 


in  Tussi  convnlsiva * 

1.  Morbus  plerumque  epidemi¬ 
cus  ,  contagiosus  adultos 
quoque  invadens. 

2.  Stadium  catarrhale  saepe  per 
duas,  tres ,  usque  quatuor 
naebdomadas  praecedit. 

3.  Insultus  semper  incipit  in 
longum  protracta  inspira¬ 
tione  ,  sonora  mugitum  asi¬ 
ninum  imitante,  et  vomitu 
finitur. 

4 

4*  Decursus  saepe  etiam  per 
novem  usque  decem  haeb- 
domadas  protractus. 

2 

l>.  Motae  cliaracteristicae 


in  Asthmate  Miliari ♦ 

1*  Typus  intermittens. 

2«  Febris  nulla  (vide  supra). 

3.  Dolor  nullus ,  tantum  con¬ 
strictionis  sensus  in  pec¬ 
tore. 

4.  Respiratio  admodum  labo¬ 
riosa,  inspiratio  profundior 
impedita  ,  suffocationis  me¬ 
tus  maximus  :  vox  peculia¬ 
riter  mutata  ,  latratui  canis 
majoris  analoga,  loquela 
impedita. 

5.  Cordis  pulsatio  non  dolori- 
fica,  pulsus  arteriarum  acce¬ 
lerati  ,  suppressi  ac  irregu¬ 
lares. 

6.  Urina  parca  aquosa  uti  et 
reliqua  cuncta  phoenomena 
adfectionem  spasticam  indi¬ 
cant. 


in  Carditide  et  Pericarditide . 

1.  Typus  continuus  remittens. 

2.  Febris  inllammatoria ,  saepe 
duas  per  diem  exacerbatio¬ 
nes  faciens. 

3.  Dolor  in  regione  cordis  urens, 

obtusus,  rarius  punctorius, 
saepe  adfectiones  colli ,  hu¬ 
merum  ,  dorsi  rheumatis¬ 
mum  simulantes. 

4.  Inspiratio  profunda  conce¬ 
ditur  plerumque  cum  leva¬ 
mine;  anxietas  summa,  lei- 
pothymiae  aut  magna  in  eas 
proclivitas  ;  vox  non  muta¬ 
ta  ,  loquella  non  impedita, 
sed  accelerata  saepe  balbu¬ 
tiens. 

5*  Pulsatio  cordis  initio  vio¬ 
lens,  aegro  dolorifica,  me¬ 
dico  tactu  et  visu  percep¬ 
tibilis  ,  frequens  ,  regularis  ; 
tardius  irregularis  ,  inter¬ 
mittens. 

6.  Urina  turbida,  rubra,  et  alia 
omnia  symptomata  statum 
inflammatorium  loquuntur. 


Aetiologia. 

Dispositio .  Experientia  teste  constat  infantes  a  2  usque 
10  aetatis  annum  in  hanc  aegritudinem  maxime  inclinare, 
lactantes  5  —  6  haebdomadas  natos,  thorace  angusto  prae¬ 
ditos,  debiles  graciliores,  morbo  aeque  corripi  Wi  egand 
observavit.  Hatio,  quod  haec  aetas  infantilis  solum  huic 


u 

morbo  subjecta  sit,  ea  esse  videtur,  quod  in  hanc  vitae 
periodum  evolutio  praecipue  laryngis  et  reliquarum  via¬ 
rum  aerearum  cum  perfectione  uberiori  organorum  vitae 
animalis  coincidat,  %t  simul  progrediatur;  hinc  ea  fit  ac¬ 
tionis  vitalis  conditio ,  ut  sensibilitas  ac  irritabilitas  prae¬ 
valeant,  et  hinc  eminentior  in  adfectiones  nervosas  adsit 
proclivitas»  Dreyssig  infantes  plebejos  frequentius 
huic  morbo  subjacere  asserit,  vix  non  ob  eam  causam 
quod  potentiis  nocentibus  justo  magis  expositi  sint»- _ 

Sexum  sequiorem  magis  ad  hunc  morbum  inclinare,  multi 
adfirmant. 

Causae  exitantes .  Inter  has  solum  temperiei  aeris  vi¬ 
cissitudines  repentinae,  refrigerium  subitum  adducere  pos¬ 
sunt»  • —  Plurimi  enim  auctores  morbum  ex  improvide  ad¬ 
misso  refrigerio  oriri,  ac  ideo  vix  non  semper  tempore  solum 
autumni  et  hyemis ,  quo  praecipue  epidemica  constitutio 
catarrhalis  regnat,  occurrere  asserunt»  Lentin  observa¬ 
vit  ,  quod  in  unno  infante  ternis  vicibus  ex  causa  vermi¬ 
nosa  accesserit ?  Lobenstein-Lobel  inter  causas  ex¬ 
citantes  refert  jctus  fortiores  pugni  ope  regioni  intersca- 
pulari  illatos ,  cumprimis  autem  terrorem  infantes  sen¬ 
siliores  percellentem. 

Nec  epidemicum,  nec  endemicum,  nec  contagiosum 
hucdum  visum  est  Asthma  Millarf 

Sedes  et  Matura  morbi, 

Ex  symptomatibus  morbum  essentialiter  charactenV 
santibus  et  ex  exstipitiis  defunctorum  (infra  adtingendis) 

2  * 

haud  erit  arduum  sedem  morbi  determinare.  Partes, 
quae  eminenter  adficiuntur,  sunt:  larynx,  arteria  aspera, 
bronchi  et  eorum  ramificationes ;  ipsi  pulmones  videntur 
solum  secundario  modo  pati  per  imfhinutam  eorum  (ob 
denegatum  justae  copiae  aeris  accessum)  expansionem  et 
perturbatum  in  iis  circuitum  sanguinis. 

Consideratis  causis  remotis,  sub  quorum  conflictu 
Asthma  Miliari  generatur,  et  agnita  sede,  remanet,  ut 
causa  ejus  quoque  proxima  strictius  pervestigetur,  Tla 
cuit  viris  pluribus  celebribus  Asthmatis  periodici  acuti 
existentiam  vel  penitus  negare,  vel  pro  peculiari  anginae 
membranaceae  modificatione  declarare,  hinc  phlogisticam 
ei  naturam,  tribuere,  utque  talem  antiphlogisticis  trac¬ 
tare,  Primus  compluribus  observationibus  castis  edoctus 
Milia  r  naturam  ejus  spasmodicam  perspexit  et  pronun- 
ciavit.  Et  certe  pro  hac  veritate  pugnant  non  tantum  essen¬ 
tiales  morbi  characteres,  sed  et  maxima  remediorum  an- 
tispasmodicorum  tempestive  adhibitorum  utilitas,  ipsaeque 
cadaverum  sectiones,  ut  proin  indubium  sit,  non  phlogo- 
sim,  verum  spasmum  genuinum  et  quidem  spasmum 
strati  muscularis  fistulae  aereae,  bronchiorum,  horumque 
ramihcationum,  ut  veram  et  proximam  sistere  causam* 

Teriiiiiiatioiies. 

Optata  Asthmatis  Miliari  solutio  obtinetur,  si  aeger 
antea  sanus,  nulla  labe  organorum  respirationis  haeredi- 
taria  aut  adquisita  adfectus  fuerit;  si  morbus  incipiens, 
gradus  minoris  sit,  et  insultus  rariores,  intermissiones 

manifestiores  ac  protractiores  faciat.  —  Consuetiores  eva¬ 
cuationes  ,  quibus  morbus  communiter  die  3  —  5  —  7  ju¬ 
dicari  solet,  sunt:  sudores  universales,  vaporosi;  sputa 
cocta;  urinae  saturatae;  vel  alvus  diarrboica ;  quamvis 
saepe  ejus  exstinctio  contingat  per  successivam  processus 
morbosi  sufflaminationem ,  citra  visibilem  materiae  criti¬ 
cae  evacuationem  (Lysis),  et  tunc  rarius  tamen,  in  ter¬ 
tiam  usque  haebdomadam  excurrere  observatus  fuit. 

Posthuma  mala,  in  quae  morbus  transiisse  observa¬ 
tus,  vix  alia  quam  dispnoeae  chronicae  et  asthma  croni- 
cum  adnotata  hucdum  fuere,  quae  a  laesa  viarum  aerea¬ 
rum  organisatione  dependere  videntur.  Observatio  Au> 
tenrithii  de  transitu  Asthmatis  Miliari  in  Tracheitidem 
exsudativam  demonstratione  adhuc  eget. 

Frequentissimam  mortis  causam  praebet  apoplexia 
sanguinea,  ab  impedito  sanguinis  e  vasis  Encephali  re¬ 
fluxu  provocata;  vel  suffocatio,  dum  spasmus  in  organis 
respirationis  ad  tantum  evehitur  gradum,  ut  aeger  hau¬ 
rire  aerem  r>equeat.  Exstinguuntur  communiter  miseri  in¬ 
tra  diem  3  et  7* 

In  cadaveribus  per  sectiones  anatomicas  a  R  u  s  h  et 
Wich  m  a  n  n  praecipue  studiose  institutas,  nulla  vesti¬ 
gia  inflammationis  aut  transsudationis  in  viis  aereis  defecta 
sunt.  Sed  inflato  per  trachea  aere  aut  liquido  quodam 
tenuiori  injecto,  invincibile  impedimentum  semper  ob¬ 
stitit,  ut  vesiculae  aereae  inflari  potuissent;  quod  phoe- 
nomenon  nonnisi  ex  spasmo  ibidem  existente  explicari  po- 

terit,  pulmones  ipsi  semper  m3^is  contracti  3C  3tro  farcti 
sanguine  deprehensi  sunt. 

Prognosis# 

Asthma  Miliari  pro  acutissimo  ac  periculosissimo  mor¬ 
bo  habendum,  nam  praeter  quam  quod  aetatem  infanti¬ 
lem  invadat,  pccupat  organon  nobilissimum,  ejus  func¬ 
tione  perturbata  vitae  incolumitas  persistere  nequit;  hinc 
prognosis  in  genere  erit  semper  ambigua.  Ut  tamen  futura 
aegrorum  sors  rite  taxari  possit,  non  solum  ad  aegri  aetatem, 
corporis  constitutionem  ,  morbi  gradum  et  vehementiam, 
ejus  durationem,  decurrendi  modum,  curae  fors  prae¬ 
gressae  effectum ,  e  quibus  rationale  depromitur  praesa¬ 
gium;  sed  etiam  ad  empirica  quaedam  signa  maximam 
adtentionem  dirigere  oportet* 

Faustum  eventum  divinare  sinunt ,  sudor  universa¬ 
lis ,  moderatus,  calidus,  sputa  cocta;  urinae  copiosiores 
levi  sedimento  instructae  ;  pronitas  in  diarrhoeam ;  som¬ 
nus  quietus  recreans;  ructus;  sternutationes;  vomitus* 
His  enim  praesentibus  ,  praesertim  convenienti  therapia 
adjuti,  infantes  asthmatici  plerumque  feliciter  evadunt. 

Mali  vero  ominis  signa  praebent:  anxietas,  inquie¬ 
tudo  magnae;  pulsus  frequentissimi ,  debiles,  mi-nimi ; 
oculorum,  vivacitas  amissa ,  adspectus  tristis ;  faciei  livor ; 
labia,  cavum  oris  et  lingua  sicca  mucco  glutinoso  obduc¬ 
ta  ;  sudor  immoderatus ,  partialis,  viscidus,  frigidus;  uri¬ 
na  aquosa,  limpida  parce  ast  frequenter  et  cum  majori 
adstrictione  excreta;  algor  extremitatum  ;  dysphagia,  con¬ 
vulsiones,  sopor. 


i 


Ratio  medendi. 

Morbi  genesis  et  evolutio  e  rationibus  et  practicis 
principiis  eruta  eique  superstructa  morbi  therapia  tutis¬ 
simum  in  medela  rite  instituenda  praebet  ducem*  Cum 

» 

tamen  in  Asthmate  Miliari  ob  causarum  haud  perfectam 

« 

cognitionem  ,  ejus  repentinam  invasionem  et  rapidissi¬ 
mum  periculosissimumque  decursum  vix  tempus  conce¬ 
datur,  ut  causali  indicationi  apprime  satisfieri  possit  (cu¬ 
jus  tamen  respectus ,  in  quantum. possibile  est,  nunquam 
negligendus) ,  hinc  itaque  in  proclivi  ratio  est,  ut  ad  al~ 
teram  illico  recurratur  indicationem,  quae  jubet,  ut  peri¬ 
culosus  ille  organorum  respirationis  spasmus  quanto  ocyus 
sufferatur. — Remedia,  quorum  prae  aliis  insignem  virtu¬ 
tem  in  hoc  morbo  experientia  multiplex  comprobavit,  in¬ 
ter  sic  antispasmodica^  inveniuntur.  —  Caeterum  medica 
cura  Asthmaticis  alia  est  impendenda  sub  ipso  insultu, 
alia  vere  tempore  intermissionis. 

Sub  ipso  paroxismo,  praeter  mox  dicenda  externe  ad- 
plicanda  remedia,  vix  aliqua  tentare  licet,  cum  degluti¬ 
tio  vix  possibilis  sit,  et  cum  angores  suffocationisque  pe¬ 
riculum  tunc  augeantur.  Quodsi  tamen  hoc  non  fiat,  pro 
possibilitate  indicatis  pharmacis  utendum  erit.  Absint  sub 
insultu  stimuli  cutanei  fortiores,  cum  semper  noxii  sint. 

Tempore  intermissionis  congruus  flat  remediorum  se¬ 
lectus,  et  horum  dosis,  forma,  connubium  studiose  juxta 
casum  individualem  determinentur,  et  subministratio ,  ob 
morbi  rapidissimum  cursum,  promptissima  sit» 


Remedia  interna  efficaciae  experientia  casta  compro¬ 
batae  sunt  sequentia  recensenda: 

i*  Assa  foetida,  hanc  M  i  11  a  r  et  post  eum  S  cha  e ff  er 
cum  summa  utilitate  adhibuerunt.  M  i  1 1  a  r  juxta  sequentem 
formulam  ejus  usum  fecit. 

RP.  Assae  foetide  drachmas  duas 
Solve  in 

Liquor,  ammon.  acet. 

Aquae  Hyssopi  aa  Une  una. 

D.  S.  omni  dimidia  hora 
cochleari  cibario  summatur. 

Haec  tamen  mixtura  summe  ingrata  ei  nauseosa  est, 
quapropter  difficulter  ingeri  potest,  rectius  adplicatur  in 
enematibus.  Optimus  ejus  corrigens  in  Syrupo  croci  in¬ 
venitur. 

2.  Moschus  orientalis,  Wichrnannus  virtutem 
hujus  remedii  in  Asthmate  Miliari  specificam  esse  decla¬ 
ravit.  Quamvis  quidem  Moschus  caeteris  antispasmodicis 

. 

in  hoc  morbo  palmam  praeripiat,  nec  tamen  efficacia  ejus 

*  ■ 

specifica  experientia  comprobata  est;  exstant  enim  exem¬ 
pla  in  quibus  neque  per  hoc  remedium,  licet  tempestive 
ac  sat  larga  dosi  porrectum  fuerit,  tristissimus  morbi  exi¬ 
tus  praepediri  potuit,  Post  Wichmannum,  Schaef- 
fer,  H uf e lan d  et  alii  plures  asserunt,  quod  si  moschus 
salutem  adferat,  semper  dosi  larga  ad  grana  duo,  quator 
usque  sex  omni  altera  hora  exhibeatur.  Simili  dosi  H  e  n- 
ke  infantibus  2— -4  annorum  cum  optimo  successu  pro¬ 
pinavit  alternatim  cum  saturato  infuso  Rad.  Valerian. 

nectendo  ei  spiritum  salis  ammoniaci  anisatum  ac  Extrac¬ 
tum  opii  aquosum,  fulciendoque  haec  omnia  balneorum 
aromaticorum ,  clysmatumque  ex  Assa  foetida  usu. 
Schaeffer  per  trium  dierum  spatium  semp*er  exhibuit 
Drachmam  unam  cum  optimo  effectu.  Frankio  granum 
semis  usque  unum  moschi  omni  hora  summendum  suffe-* 
cisse  asserit.  Optime  sumnitur  forma  pulveris.  Moscho 
ut  remedio  nimis  pretioso  W i ch mannus  substituere 
solebat. 

3.  Oleum  Cajeput,  cujus  guttas  5  -—20  pro  nycthe- 
mero  forma  eleosachari  vel  in  emulso  aut  in  solutione 
Aetheris  vitrioli  propinavit.* 

A  f 

4.  Opium  remedium  in  adfectionibus  spasticis  summae 
virtutis.  —  Stark  morbum  sustulit  Tinct.  Opii  simph 
cum  Spir.  C.  C.  Succin  ;  aliis  simul  congruis  remediis  in  au¬ 
xilium  tractis.  Haas  e  admodum  commendat  opium  in 
connubio  cum  vino  emetico  aut  Ipecacuanha;  aliis  autem 
alternum  opii  cum  alcalinis  usum,  (juxta  methodum  Stiit— 
zianam ,  profuisse  refert). 

5.  Extractum  Belladonae,  quod  magis  a  Stark  effer- 
tur  laudibus,  cujus  %  grani  partem  infantibus,  aetatis  al- 
tioris  granum  semis  pro  nycthemero  exhibuit,  quo  ma¬ 
lum  mox  profligatum  refert. 

6*  Acid.  Zooticum,  Extract.  Hyosciam.  Ammoriiaca- 
lia,  Camphora,  Valeriana,  Serpentaria,  Flores  Benzoes, 
Flores  Zinci ,  Castoreum  remedia  sistunt  eximia  tum  ad- 

1 

juvantia  tum  curativa. 

7.  Ipse  quoque  Phosphorus  recentissimis  temporibus 
nimiis  celebratur  a  Lobenstein-Lobel,  qui  ejus  so¬ 
lutionem  in  aethere  vitrioli,  addito  simul  oleo  destih  Vale¬ 
rianae,  commendat. 

Remedia  quoque  externa  summum  respectum  meden¬ 
tur,  haec  enim  non  solum  efficacia  sua,  salutarem  reli¬ 
quorum  interne  adhibitorum  actionem  promovent  ac  faci- 
litant ,  sed  saepe  unicum  praebent  auxilium*  Huc  perti¬ 
nent  : 

1.  Clysteres  secundum  Mi  11  ar  ex  assae  foetide  vitello 
ovi  subactae  drachm*  una  cum  infusi  Florum  Chamomil* 
aut  Rad.  Valer.  unc*  quatuor  parati ,  omni  altera  hora , 
quin  brevioribus  etiam  intervallis ,  injiciendi* 

2*  Rubefacientia  et  Vesicantia»  Quoad  locum  adpli- 
cationis  hoc  notandum  est,  ut  prius  partibus  magis  remo¬ 
tis ,  uti  suris,  adponantur,  demum  pectori  ac  regioni 

interscapulari. 

3.  Linimenta  volatilia  antispasmodica  cum  opio,  c am¬ 
pliora  ,  oleis  aetheris  ,  spiritu  salis  Amon*  caustico  etc* 
remixta,  regioni  laryngis,  tracheae  et  spinae  dorsi  illi- 

nienda. 

4.  Balnea  tepida  aromatica ,  saponacea  cum  cineribus 
clavellatis  vel  kali  caustico  confecta,  eximie  saepe  opitu¬ 
lantur.  •  Subinde  infantes  recusant  balneorum  usum,  quo 
in  casu  eos  urgere  vetitum  erit;  verum  collum,  pectus, 
surae  epithematibus  tepidis  ex  Infus*  Hb»  majoranae ,  me- 
lissae,  serpilli  aut  ex  seminibus  sinapis  paratis,  foveantur* 

5.  Pediluvia  irritantia  non  raro  praestantem  effica¬ 
ciam  ostendunt ,  tandem 

6»  Inhalationes  vaporum  emollientium,  dummodo  ae¬ 
tas  usui  non  repugnet,  saepe  bono  cum  successu  ordi¬ 
nantur* 

Regimen  diaeteticum*  Princeps  vitae  pabulum ,  aer 
nimirum  athmosphaericus  purus  et  ita  temperatus  procu¬ 
randus ,  ut  aeger  in  sudore  moderato  decumbat,  arceatur 
vero  imprimis  aer  tractilis*  —  Cibi  ex  materia  digestu  fa¬ 
cili  conflati  esse  debent,  moderata  copia  porrecti;  inter 
quos  jura  carnium  levi  aromate  condita  vel  cum  pane 
trito  commixta,  ova  sorbilia,  decocta  oryzae,  gelatina 
animalis ,  poma  aut  pyra  tosta  vel  saccharo  et  aromate  con¬ 
dita  etc*  praecipue  memoranda  sunt;  —  potulenta  exhi¬ 
beantur  tepida,  mucilaginosa. 

Cura  in  convalescentia.  Si  tandem  morbus  feliciter  su- 

/  • 

peretur  et  convalescentia  incipiat ,  desinit  indicatio  cura- 
tiva,  atque  exsurgit  nunc  indicatio  confirmatoria ,  qua  vi¬ 
ribus  per  morbum  deperditis,  prospiciendum;  sensibili- 
tas  et  irritabilitas  major  viarum  aerearum  remanens  tol¬ 
lenda  ,  et  recidiva  in  morbum  priorem  praepedienda  erit. 
In  hunc  finem  praecipue  conveniunt.  Extract*  Hyosciam* 
et  cautus  Roborantium  arciarorum,  chinaceorum  cum  Li¬ 
chene  islandico  et  Stimulantium  volatilium  usus* 

I  r  *  '/ 

Anatomiae  studium  basim  sistit  totius  scientiae  medicae. 


II. 

Digitalis  tollit  et  causat  hydrothoracem, 

III. 

Yenaesectio  in  haemophthisi  est  solummodo  paliativum» 

IV. 

Medicinae  vera  mater  est  empiria3  systemata  et  theoriae 
ipsius  sistunt  flores* 

V. 

Non  datur  praeformatio. 

VI. 

Hypochondriacis  optimum  remedium  est  vita  socialis. 

VII. 

Medicinae  an  Chirurgiae  palma  competat  ?  delibera. 

VIII. 

In  casibus  desperatis  prolem  matri  immolari  debere, 

censeo. 

IX* 

Somnus  non  minus  necessarius  est  quam  nutrimenta. 

X* 

Lithantraces  sistunt  metamorphosim  vegetabilium  interi- 
torum. 


XI. 

->  .y  ...  • 

Nulla  methodus  absolute  purum  lixivae  causticae  hydra- 
tum  parare  valet, 

XII. 

Mercurius  sublimatus  corrosivus ,  nisi  decomponatur,  so¬ 
lutionem  tantum  puram  admittit. 


